אנטון ויינו

אנטון אדוארדוביץ' וָייְנוֹ (ברוסית: Анто́н Эдуа́рдович Ва́йно; נולד ב-17 בפברואר 1972, טאלין, הרפובליקה האסטונית, ברית המועצות) הוא מדינאי רוסי ממוצא אסטוני. ראש סגל הקרמלין מאז 12 באוגוסט 2016.

במסגרת תפקידו משמש גם כחבר קבוע במועצה לביטחון לאומי של הפדרציה הרוסית מאז 12 באוגוסט 2016.

 מוצא והשכלה 
אנטון ויינו נולד ב-17 בפברואר 1972 בטאלין, אסטוניה, ברית המועצות.

מגיע ממשפחה של פעילי מפלגה סובייטים ועובדי משק רוסיים. סבא רבא של אנטון, היינריך (היינריך) ויינו, היה בכיר בוועד המחוזי של המפלגה בעיר טומסק, היה משתתף פעיל במאבק להקמת הכוח הסובייטי בסיביר. בפרט, הוא השתתף בדיכוי מרד הלגיון הצ'כוסלובקי, וכן בדיכוי מרד האיכרים האנטי-סובייטי במחוז טומסק. בנו של היינריך, קרל ויינו (יליד 1923) היה בכיר במפלגה: בשנים 1978–1988 שימש כמזכיר הראשון של הוועד המרכזי של המפלגה הקומוניסטית באסטוניה, בפועל היה ראש הרפובליקה האסטונית.

אביו של אנטון, אדוארד (יליד 1949), היה יו"ר המועצה העסקית של קובה-רוסיה בלשכת המסחר והתעשייה של הפדרציה הרוסית, בשנים 1990 ל-1997 היה הנציג הראשי של חברת AvtoVAZ בארצות הברית; משנת 2009 משמש כסגן נשיא ליחסי חוץ ואינטראקציה עם בעלי המניות בחברת אווטוואז. שם אמו טטיאנה גלינסקיה.

המשפחה עזבה למוסקבה כשהיה אנטון בן 5.

בשנת 1996 סיים אנטון ויינו את לימודיו בפקולטה ליחסים בינלאומיים של המכון הממלכתי למוסקבה ליחסים בינלאומיים של משרד החוץ של רוסיה.

 בשירות המדינה 
את שנותיו הראשונות בשירות המדינה עשה כדיפלומט. בשנים 1996–2001 עבד בשגרירות רוסיה ביפן (טוקיו) ובשנים 2001–2003 עבד במחלקת אסיה במשרד החוץ הרוסי.

בשנים 2003–2004 התקבל לעבודה בסגל הנשיאותי בקרמלין ועבד במחלקת הפרוטוקול של נשיא הפדרציה הרוסית. הוא מילא תפקידים של יועץ וסגן ראש המחלקה. בשנים 2004–2007 היה סגן ראש הפרוטוקול והארגון של נשיא הפדרציה הרוסית והיה אחראי לניהולם התקין של טקסים נשיאותיים. ב-4 באוקטובר 2004 הוענקה לו דרגת יועץ ממלכתי של הפדרציה הרוסית, מדרגה 2.Указ Президента Российской Федерации от 22 января 2008 года № 68 «О присвоении классных чинов государственной гражданской службы Российской Федерации федеральным государственным гражданским служащим Аппарата Правительства Российской Федерации»

מ-26 באפריל עד 8 באוקטובר 2007 שימש כממלא מקום ראש מחלקת הפרוטוקול של נשיא הפדרציה הרוסית.Распоряжение Президента Российской Федерации от 26 апреля 2007 года № 194-рп «О первом заместителе руководителя протокола Президента Российской Федерации»Распоряжение Президента Российской Федерации от 8 октября 2007 года № 567-рп «О Вайно А. Э.» לאחר מכן, מ-8 באוקטובר 2007 עד 25 באפריל 2008, שימש כסגנו של מזכיר הממשלה ויקטור זובקוב. ב-22 בינואר 2008 הוענקה לו דרגת יועץ ממלכתי של הפדרציה הרוסית מדרגה ראשונה, כהוקרה על שירותו המצוין וידוע בחוגי הממשל כבעל ארגון וכושר ניהולי טוב.Указ Президента Российской Федерации от 4 октября 2004 года № 1269 «О присвоении квалификационных разрядов федеральным государственным служащим Администрации Президента Российской Федерации»

ב-25 באפריל 2008 מונה לראש מחלקת הפרוטוקול של ראש ממשלת הפדרציה הרוסית וכסגן מזכיר הממשלה. ב-27 בדצמבר 2011 ועד 21 במאי 2012 שימש כמזכיר הממשלה בדרגת שר פדרלי.Указ Президента Российской Федерации от 27 декабря 2011 года № 1690 «О Министре Российской Федерации — Руководителе Аппарата Правительства Российской Федерации»
ממוזער|275x275 פיקסלים| עם איגור סצ'ין, 2012
ב-22 במאי 2012 פוטין בחר בו לשמש כסגן ראש המינהל הנשיאותי של הפדרציה הרוסית, בפועל ממלא מקום ראש סגל הקרמלין.Указ Президента Российской Федерации от 22.05.2012 № 690 «О заместителе Руководителя Администрации Президента Российской Федерации» ב-12 באוגוסט 2016 מונה לשמש כראש המינהל הנשיאותי של הפדרציה הרוסית האחראי לניהול הסגל הנשיאותי ובמסגרת התפקיד נכלל כחבר במועצת הביטחון של הפדרציה הרוסית. ב-7 בנובמבר 2016 הוא נכלל כחבר קבוע גם במועצה הכלכלית שתחת נשיא הפדרציה הרוסית.Официальное опубликование правовых актов в электронном виде

 פעילות מדעית 
העיתונות הרוסית מייחסת לויינו את המצאת ה"נואוסקופ", מכשיר להקלטת שינויים בנואוספירה. אחד ממחבריו לעבודה זו הוא יועצו של נשיא הפדרציה הרוסית אנטון קוביאקוב.«Новый глава администрации Кремля Антон Вайно и таинственный „нооскоп“»

המושג "נואוסקופ" והמאמר המדעי "קפיטליזציה של העתיד", שפורסם בכתב העת "ענייני כלכלה ומשפט" בשנת 2012, הפכו לנושאים הנדונים ביותר הקשורים למינויו של ויינו לתפקיד ממשלתי גבוה.«Эксперты: идеи Вайно о „нооскопе“ восходят к Богданову и ранним коммунистам» מחקרו של ויינו זכה לסיקור בתקשורת הבינלאומית.«Nooscope mystery: The strange device of Putin’s new man Anton Vaino»

 רכוש והכנסה 
על פי ההצהרה הרשמית לשנת 2015, אנטון ויינו הרוויח 2 מיליון 157 אלף רובל והוא הבעלים של דירה בשטח 111.7 מ"ר, מגרש בשטח של 2,840 מ"ר, שתי חניות (13.9 מ"ר ו-12.7 מ"ר), וכן בשימושו דירה נוספת בשטח 155.5 מ"ר ומגרש בשטח 6,058 מ"ר.

הוא מחזיק בבניין בן שתי קומות (454.2 מ"ר) במאגר קליאזמינסקויה ברובע מיטישצ'י במחוז מוסקבה. בעבר, מבנה המגורים היה שייך לפנסיון תיירים ואז חברת Klyazma-House-6 הפכה לבעלים. בין מקימי החברה היו חברת "הדרגש השלישי". "הדרגש" נמצא בבעלות חברת האחזקות גוטה וחברה קפריסאית בשם Tekilina Investment Ltd, שאנטון הוא מבעליה.

רעייתו של ויינו, ילנה שולנקובה, הרוויחה באותה תקופה 10 מיליון 111 אלף רובל. בבעלותה דירה (155.5 מ"ר), בניין מגורים (35.3 מ"ר), מקום חניה (13.4 מ"ר) ושטח אדמה (3,200 מ"ר).

ב-14 באפריל 2012, חודש לפני מינויו של אנטון ויינו לסגן ראש הסגל הנשיאותי של הפדרציה הרוסית, טטיאנה אז'בסקה בת ה-64 (לבית גלינסקיה, בנישואיה הראשונים של ויינו), ילידת טאלין, הפכה לבעלת חלקת האדמה ואחוזת אשתו בכפר הקוטג' רצ'נויה. טטיאנה היא אמו של אנטון ויינו, אשתו של ויקטור אז'בסקי, בנו של שר ההנדסה החקלאית לשעבר של ברית המועצות (1980–1988) אלכסנדר אז'בסקי (1915–2017), שישב עם קרל ויינו בסובייט העליון של ברית המועצות במושב ה-11.

על פי הנתונים שפורסמו בהצהרה הרשמית המכילה מידע על הכנסות, הוצאות, רכוש וקבלת חובות של בעלי תפקידים ממשלתיים בפדרציה הרוסית, אנטון ויינו הרוויח 9,649,906 רובל בשנת 2018. הכנסותיה של רעייתו באותה תקופה הסתכמו ב-5,003,704 רובל.

 חיים אישיים 
אישה - אלנה אלכסייבנה שולנקובה (ילידת 1968), ילידת ליוברסי.

לשניים בן - אלכסנדר אנטונוביץ' ויינו, בוגר MGIMO.Чиновник из близкого круга Чемезова и Золотова возглавил АП

 קישורים חיצוניים 

 אנטון ויינו, ביוגרפיה באתר נשיא רוסיה
 ביוגרפיה , באתר lobbying.ru
 אנטון ויינו, קורות חיים באתר RIA Novosti.
 ביוגרפיה באתר informprom.ru
 ביוגרפיה של אנטון ויינו, באתר ITAR-TASS

 הערות שוליים 

קטגוריה:ראשי הסגל של הקרמלין
קטגוריה:שרי ממשלת רוסיה
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:דיפלומטים רוסים
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1972